ประกาศคณะกรรมการกํากับตลาดทุนที่ ทน. ๔๔/๒๕๖๖เรื่อง การจัดตั้งกองทุนรวมเพื่อผู้ลงทุนทั่วไปและเพื่อผู้ลงทุน ที่มิใช่รายย่อย และการเข้าทําสัญญา รับจัดการกองทุนส่วนบุคคล(ฉบับที่ ๑๓) อาศัยอํานาจตามความในมาตรา ๑๖/๖ วรรคสอง (๑) แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ ๔) พ.ศ. ๒๕๕๑ และมาตรา ๑๑๗ แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ คณะกรรมการกํากับตลาดทุนออกประกาศไว้ดังต่อไปนี้ข้อ ๑ ให้ยกเลิกความในข้อ ๕ แห่งประกาศคณะกรรมการกํากับตลาดทุน ที่ ทน. ๘๘/๒๕๕๘ เรื่อง การจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดการกองทุนส่วนบุคคล ลงวันที่ ๑๗ ธันวาคม พ.ศ. ๒๕๕๘ ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. ๓๕/๒๕๖๖ เรื่อง การจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดการกองทุนส่วนบุคคล (ฉบับที่ ๑๒) ลงวันที่ ๒๓ พฤศจิกายน พ.ศ. ๒๕๖๖ และให้ใช้ความต่อไปนี้แทน "ข้อ ๕ บริษัทจัดการกองทุนรวมจะได้รับอนุมัติให้จัดตั้งกองทุนรวมได้ต่อเมื่อเป็นไปตามหลักเกณฑ์ ที่กําหนดในส่วนที่ ๑ โดยบริษัทจัดการกองทุนรวมสามารถยื่นคําขออนุมัติจัดตั้งกองทุนรวม ได้ ๒ วิธีการ ดังต่อไปนี้ (๑) การยื่นคําขออนุมัติโดยมีการพิจารณาคําขออนุมัติแบบปกติ ซึ่งเป็นไปตามส่วนที่ ๒ (๒) การยื่นคําขออนุมัติโดยมีการพิจารณาคําขออนุมัติแบบเร่งด่วน (fast track) ซึ่งเป็นไปตามส่วนที่ ๓ การขออนุมัติจัดตั้งกองทุนรวมดังต่อไปนี้ ต้องดําเนินการโดยวิธีการตามวรรคหนึ่ง (๑) เท่านั้น (๑) กองทุนรวมภายใต้โครงการ Cross - border Public Offers of ASEAN Collective Investment Schemes (๒) กองทุนรวมภายใต้โครงการ Asia Region Funds Passport (๓) กองทุนรวมที่ให้สิทธิประโยชน์ของประกันชีวิตหรือประกันสุขภาพ (๔) กองทุนรวมที่มีนโยบายการลงทุนในลักษณะของกองทุนรวมตลาดเงินตามประกาศการลงทุน ซึ่งกําหนดราคาหน่วยลงทุนเพื่อการขายและรับซื้อคืนคงที่ตลอดเวลา(๕) กองทุนรวมที่มีนโยบายการลงทุนในลักษณะของกองทุนรวมอิสลามตามประกาศการลงทุน (๖) กองทุนรวมไทยเพื่อความยั่งยืนตามประกาศการลงทุน (๗) กองทุนรวมตราสารหนี้ซึ่งไม่มีลักษณะเป็นกองทุน buy & hold ตามประกาศการลงทุน ที่ออกและเสนอขายในประเทศไทย (๘) กองทุนรวมผสมตามประกาศการลงทุนที่ออกและเสนอขายในประเทศไทย ในกรณีที่กองทุนรวมตามวรรคสอง (๗) หรือ (๘) เป็นกองทุนรวมตามข้อ ๑๖ (๑) (๒) หรือ (๓) แล้วแต่กรณี ให้บริษัทจัดการกองทุนรวมยื่นคําขออนุมัติโดยมีการพิจารณาคําขออนุมัติแบบเร่งด่วนได้อีกวิธีการหนึ่งด้วย"ข้อ ๒ ให้ยกเลิกความในส่วนที่ ๓ การยื่นคําขออนุมัติในลักษณะที่จะได้รับการอนุมัติเป็นการทั่วไป ของหมวด ๒ การจัดตั้งกองทุนรวม ข้อ ๑๖ ข้อ ๑๗ ข้อ ๑๘ ข้อ ๑๙ และ ข้อ ๒๐ แห่งประกาศคณะกรรมการกํากับตลาดทุน ที่ ทน. ๘๘/๒๕๕๘ เรื่อง การจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดการกองทุนส่วนบุคคล ลงวันที่ ๑๗ ธันวาคม พ.ศ. ๒๕๕๘ ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. ๑๓/๒๕๖๖ เรื่อง การจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดการกองทุนส่วนบุคคล (ฉบับที่ ๑๑) ลงวันที่ ๙ สิงหาคม พ.ศ. ๒๕๖๖ และให้ใช้ความต่อไปนี้แทน "ส่วนที่ ๓ การยื่นคําขออนุมัติโดยมีการพิจารณา คําขออนุมัติแบบเร่งด่วน ข้อ ๑๖ บริษัทจัดการกองทุนรวมจะยื่นคําขออนุมัติจัดตั้งกองทุนรวมตามส่วนนี้ได้ต่อเมื่อเป็นกองทุนรวมดังต่อไปนี้(๑) กองทุนรวมฟีดเดอร์ตามประกาศการลงทุนที่กําหนดนโยบายการลงทุนในหน่วยของกองทุนปลายทางในประเทศไทยที่มีคุณสมบัติเป็นไปตามภาคผนวกกองทุนรวมฟีดเดอร์ที่สามารถยื่นคําขออนุมัติจัดตั้งกองทุนรวมโดยมีการพิจารณาคําขออนุมัติแบบเร่งด่วนแนบท้ายประกาศนี้ซึ่งกองทุนปลายทางดังกล่าวได้รับอนุมัติให้จัดตั้งกองทุนรวมด้วยวิธีการแบบปกติ ตามส่วนที่ ๒ โดยไม่มีการปลี่ยนแปลงนโยบายการลงทุนและมีการกําหนดตัวชี้วัดของกองทุนรวมฟีดเดอร์สอดคล้องกับกองทุนปลายทางดังกล่าว (๒) กองทุนรวมฟีดเดอร์ตามประกาศการลงทุนที่กําหนดนโยบายการลงทุนในหน่วยของกองทุนปลายทางในต่างประเทศที่มีคุณสมบัติเป็นไปตามภาคผนวกกองทุนรวมฟีดเดอร์ที่สามารถยื่นคําขออนุมัติจัดตั้งกองทุนรวมโดยมีการพิจารณาคําขออนุมัติแบบเร่งด่วนแนบท้ายประกาศนี้ โดยไม่มีการเปลี่ยนแปลงนโยบายการลงทุนและมีการกําหนดตัวชี้วัดของกองทุนรวมฟีดเดอร์สอดคล้องกับกองทุนปลายทางดังกล่าว แต่ไม่รวมถึงกองทุนรวมฟีดเดอร์ที่กําหนดอายุของกองทุนรวมและมีการลงทุนในกองทุนปลายทางที่ไม่มีลักษณะเป็นกองทุน buy & hold ตามประกาศการลงทุน (๓) กองทุนรวมที่กําหนดรายละเอียดที่เป็นสาระสําคัญในเรื่องดังนี้ เหมือนกับกองทุนรวมที่บริษัทจัดการกองทุนรวมเคยได้รับอนุมัติให้จัดตั้งกองทุนรวมด้วยวิธีการแบบปกติ ตามส่วนที่ ๒ (ก) นโยบายการลงทุน (ข) ตัวชี้วัดของกองทุนรวม (ค) ระยะเวลาการรับเงินค่าขายคืนหน่วยลงทุน (ง) ค่าธรรมเนียมและค่าใช้จ่ายที่เรียกเก็บจากผู้ถือหน่วยลงทุนและจากกองทุนรวม(จ) การแบ่งชนิดของหน่วยลงทุน(ฉ) ข้อความสงวนสิทธิ (ช) การคํานวณและการประกาศมูลค่าทรัพย์สินสุทธิของกองทุนรวม (ซ) รายละเอียดอื่นที่เป็นสาระสําคัญของกองทุนรวม ซึ่งอาจมีผลกระทบต่อสิทธิหรือประโยชน์ของผู้ถือหน่วยลงทุน ทั้งนี้ ตามที่สํานักงานประกาศกําหนด(๔) กองทุนรวมอื่นนอกจาก (๑) (๒) หรือ (๓) ที่จะจัดตั้งโดยมีเงื่อนไขดังนี้ครบถ้วน (ก) กรณีที่กองทุนรวมมีนโยบายการลงทุนในทรัพย์สินที่มีความเสี่ยงด้านอัตราแลกเปลี่ยนเงินตราต่างประเทศ ต้องมีการป้องกันความเสี่ยงจากอัตราแลกเปลี่ยนดังกล่าวทั้งหมด(ข) กรณีที่จะจัดตั้งกองทุนรวมที่มีนโยบายจ่ายผลตอบแทนให้แก่ผู้ถือหน่วยลงทุน การจ่ายผลตอบแทนดังกล่าวต้องสะท้อนจากผลตอบแทนที่กองทุนรวมได้รับจากทรัพย์สินที่ลงทุนอย่างตรงไปตรงมาโดยไม่ผันแปรไปตามสูตรการคํานวณใด ๆ (ค) ไม่กําหนดนโยบายการลงทุนในลักษณะของกองทุนรวมฟีดเดอร์ตามประกาศการลงทุน (ง) ไม่มีนโยบายการลงทุนในสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝง เว้นแต่เป็นการลงทุนที่มีวัตถุประสงค์เพื่อการลดความเสี่ยง (จ) ไม่มีการแบ่งชนิดของหน่วยลงทุน (ฉ) ไม่มีวิธีการจัดการกองทุนรวมที่กําหนดไว้ในโครงการหรือข้อผูกพันที่ต้องขอรับความเห็นชอบหรือขอผ่อนผันจากสํานักงานก่อนข้อ ๑๗ บริษัทจัดการกองทุนรวมที่มีคุณสมบัติดังต่อไปนี้ สามารถยื่นคําขออนุมัติจัดตั้งกองทุนรวมตามส่วนนี้พร้อมทั้งเอกสารหลักฐานประกอบคําขอต่อสํานักงานผ่านระบบพิจารณาคําขอจัดตั้งกองทุนรวมตามที่กําหนดไว้บนเว็บไซต์ของสํานักงาน (๑) มีระบบงานในเรื่องการจัดตั้งกองทุนรวมและการจัดทําหนังสือชี้ชวน ตามแนวทางที่กําหนดในประกาศแนวปฏิบัติว่าด้วยแนวปฏิบัติเกี่ยวกับระบบงานการประกอบธุรกิจจัดการกองทุนรวมที่ผ่านการประเมินคุณภาพจากสํานักงานแล้ว (๒) มีการรับรองโดยผู้บริหารของบริษัทจัดการกองทุนรวมว่ากองทุนรวมที่ยื่นคําขออนุมัติจัดตั้งมีการดําเนินการตามนโยบายและระบบงานในการออกเสนอขายกองทุนรวม (product governance) ให้สํานักงานพิจารณาคําขออนุมัติจัดตั้งกองทุนรวมให้แล้วเสร็จภายในกําหนดเวลาดังต่อไปนี้ (๑) ภายในวันทําการที่สํานักงานได้รับคําขอพร้อมทั้งเอกสารหลักฐานที่ถูกต้องครบถ้วน ตามวรรคหนึ่ง และบริษัทจัดการกองทุนรวมได้ชําระค่าธรรมเนียมคําขอภายในเวลา ๑๕.๓๐ น. สําหรับคําขอจัดตั้งกองทุนรวมตราสารหนี้ที่มีลักษณะเป็นกองทุน buy & hold และไม่มีข้อกําหนดในโครงการให้บริษัทจัดการกองทุนรวมสามารถรับซื้อคืนหน่วยลงทุนในระหว่างอายุของรอบการลงทุนของกองทุนรวมหรืออายุของกองทุนรวม (๒) ภายใน ๓ วันทําการนับแต่วันที่สํานักงานได้รับคําขอพร้อมทั้งเอกสารหลักฐานที่ถูกต้องครบถ้วนตามวรรคหนึ่ง และบริษัทจัดการกองทุนรวมได้ชําระค่าธรรมเนียมคําขอภายในเวลาทําการของสํานักงาน สําหรับคําขอจัดตั้งกองทุนรวมอื่นนอกจาก (๑) ในการพิจารณาคําขออนุมัติจัดตั้งกองทุนรวมตามส่วนนี้ สํานักงานอาจพิจารณาคําขอโดยวิธีการสุ่มตรวจจากระดับความเสี่ยง (risk - based approach) ก็ได้ เพื่อประโยชน์ตามความในวรรคหนึ่ง (๒) คําว่า "ผู้บริหาร" หมายความว่า กรรมการ ผู้จัดการ พนักงานระดับผู้อํานวยการฝ่ายขึ้นไป รวมทั้งบุคคลที่มีตําแหน่งซึ่งมีอํานาจหน้าที่เช่นเดียวกับบุคคลดังกล่าว ทั้งนี้ ในกรณีที่มีการมอบอํานาจ ผู้รับมอบอํานาจต้องมีตําแหน่งไม่น้อยกว่าผู้อํานวยการฝ่ายหรือผู้ดํารงตําแหน่งเทียบเท่าที่รับผิดชอบในสายงานเกี่ยวกับการจัดตั้งกองทุนรวมค่าธรรมเนียมคําขอจัดตั้งกองทุนรวมตามส่วนนี้ ให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูลการจดทะเบียน และการยื่นคําขอต่าง ๆข้อ ๑๘ ให้สํานักงานดําเนินการตรวจสอบกองทุนรวมที่ได้รับอนุมัติให้จัดตั้งตามส่วนนี้โดยวิธีการสุ่มตรวจจากระดับความเสี่ยง (risk - based approach) โดยในกรณีที่พบข้อบกพร่องอย่างมีนัยสําคัญจากการตรวจสอบ ให้สํานักงานมีอํานาจสั่งระงับการยื่นคําขอของบริษัทจัดการกองทุนรวมในการยื่นคําขออนุมัติจัดตั้งกองทุนรวมตามส่วนนี้ในกรณีที่บริษัทจัดการกองทุนรวมประสงค์จะยื่นคําขออนุมัติจัดตั้งกองทุนรวมตามส่วนนี้อีกครั้งให้สามารถดําเนินการได้เมื่อพ้นกําหนดเวลา ๖ เดือนนับแต่วันที่สํานักงานพิจารณาแล้วเห็นว่าบริษัทจัดการกองทุนรวมได้แก้ไขข้อบกพร่องที่ตรวจพบตามวรรคหนึ่งแล้ว ข้อ ๑๙ ในกรณีที่ปรากฏต่อสํานักงานว่าบริษัทจัดการกองทุนรวมใดยื่นคําขออนุมัติจัดตั้งกองทุนรวมตามส่วนนี้โดยฝ่าฝืนหรือไม่เป็นไปตามหลักเกณฑ์และเงื่อนไขที่กําหนดไว้ ให้สํานักงานมีอํานาจดําเนินการอย่างใดอย่างหนึ่งหรือหลายอย่างดังต่อไปนี้ (๑) สั่งระงับการยื่นคําขออนุมัติจัดตั้งกองทุนรวมคําขอใหม่ที่ยื่นตามส่วนนี้ หรือตามส่วนที่ ๒ เป็นการชั่วคราวตามระยะเวลาที่เห็นสมควร ซึ่งไม่เกิน ๑ ปีนับแต่วันที่ปรากฏข้อเท็จจริงดังกล่าว (๒) สั่งห้ามมิให้บริษัทจัดการกองทุนรวมดังกล่าวเสนอขายหน่วยลงทุนของกองทุนรวมที่ได้รับอนุมัติให้จัดตั้งกองทุนรวมแล้วแต่ยังมิได้มีการเสนอขายหน่วยลงทุนครั้งแรกตามระยะเวลาที่เห็นสมควร (๓) แจ้งข่าวข้อมูลเกี่ยวกับการสั่งการของสํานักงานตาม (๑) หรือ (๒) ต่อสาธารณชน หรือ จัดข้อมูลดังกล่าวไว้ให้ประชาชนตรวจดูได้ อย่างใดอย่างหนึ่งหรือทั้งสองอย่าง นอกจากการดําเนินการตามวรรคหนึ่ง กรรมการและผู้บริหารของบริษัทจัดการกองทุนรวมอาจถูกดําเนินการตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน ข้อ ๒๐ ในการใช้ดุลพินิจสั่งการตามข้อ ๑๙ สํานักงานสามารถนําปัจจัยดังต่อไปนี้มาใช้ประกอบการพิจารณา (๑) พฤติกรรมของบริษัทจัดการกองทุนรวมในการจัดตั้งและจัดการกองทุนรวม (๒) ผลกระทบหรือความเสียหายจากการกระทําของบริษัทจัดการกองทุนรวมที่มีต่อผู้ลงทุน (๓) การแก้ไขหรือการดําเนินการอื่นใดที่เป็นประโยชน์ต่อผู้ลงทุน เพื่อแก้ไข เยียวยา หรือป้องกันมิให้เกิดพฤติกรรมเดียวกันนั้นซ้ําอีก (๔) พฤติกรรมอื่นของบริษัทจัดการกองทุนรวมที่เป็นประโยชน์ต่อการปฏิบัติงานหรือขัดขวางการปฏิบัติงานของสํานักงาน (๕) ประวัติหรือพฤติกรรมในอดีตอื่นใดของบริษัทจัดการกองทุนรวมที่ไม่เหมาะสม"ข้อ ๓ ให้ยกเลิกความในวรรคหนึ่งของข้อ ๒๑ แห่งประกาศคณะกรรมการกํากับตลาดทุน ที่ ทน. ๘๘/๒๕๕๘ เรื่อง การจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดการกองทุนส่วนบุคคล ลงวันที่ ๑๗ ธันวาคม พ.ศ. ๒๕๕๘ และให้ใช้ความต่อไปนี้แทน "ข้อ ๒๑ การขอแก้ไขเพิ่มเติมรายละเอียดของโครงการที่บริษัทจัดการกองทุนรวมยื่นต่อสํานักงานในการขออนุมัติจัดตั้งกองทุนรวม ให้กระทําได้ก่อนการเสนอขายหน่วยลงทุนครั้งแรก เว้นแต่เป็นการยื่นคําขอในลักษณะที่จะได้รับการอนุมัติแบบเร่งด่วนตามส่วนที่ ๓ ต้องไม่มีการแก้ไขเพิ่มเติมรายละเอียดของโครงการจนกว่าจะได้มีการจดทะเบียนกองทรัพย์สินเป็นกองทุนรวมแล้ว"ข้อ ๔ ให้ยกเลิกความในข้อ ๓๑ และข้อ ๓๒ แห่งประกาศคณะกรรมการกํากับตลาดทุน ที่ ทน. ๘๘/๒๕๕๘ เรื่อง การจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดการกองทุนส่วนบุคคล ลงวันที่ ๑๗ ธันวาคม พ.ศ. ๒๕๕๘ และให้ใช้ความต่อไปนี้แทน "ข้อ ๓๑ ในกรณีที่ปรากฏข้อเท็จจริงต่อสํานักงานว่าการยื่นคําขออนุมัติในลักษณะที่จะได้รับการอนุมัติแบบเร่งด่วน ไม่เป็นไปตามหลักเกณฑ์และเงื่อนไขที่กําหนดไว้ในส่วนที่ ๓ หรือมีข้อเท็จจริงซึ่งทําให้พิจารณาได้ว่าความมุ่งหมายหรือเนื้อหาสาระ (substance) ที่แท้จริงของการจัดตั้งกองทุนรวมนั้น เข้าลักษณะเป็นการหลีกเลี่ยงการปฏิบัติตามกฎหมายว่าด้วยหลักทรัพย์และตลาดหลักทรัพย์ ให้การอนุมัติจัดตั้งกองทุนรวมดังกล่าวสิ้นสุดลงในวันที่สํานักงานกําหนด เว้นแต่บริษัทจัดการกองทุนรวมได้รับผ่อนผันจากสํานักงานด้วยเหตุใดเหตุหนึ่งดังต่อไปนี้ (๑) กองทุนรวมดังกล่าวเข้าข่ายที่จะได้รับอนุมัติให้จัดตั้งได้ หากบริษัทจัดการกองทุนรวมยื่นคําขออนุมัติโดยมีการพิจารณาคําขออนุมัติแบบปกติตามส่วนที่ ๒ (๒) บริษัทจัดการกองทุนรวมได้แก้ไขลักษณะของกองทุนรวมดังกล่าวให้เป็นไปตามข้อ ๑๖ แล้วการขอผ่อนผันต่อสํานักงานตามวรรคหนึ่ง ให้บริษัทจัดการกองทุนรวมปฏิบัติดังต่อไปนี้(๑) ยื่นคําขอผ่อนผันเป็นหนังสือและชําระค่าธรรมเนียมการยื่นคําขอผ่อนผันตามอัตราที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (๒) ในกรณีขอผ่อนผันตามวรรคหนึ่ง (๑) ให้บริษัทจัดการกองทุนรวมชําระส่วนต่างของค่าธรรมเนียมการยื่นคําขออนุมัติโดยมีการพิจารณาคําขออนุมัติแบบปกติตามส่วนที่ ๒ และค่าธรรมเนียมการยื่นคําขออนุมัติในลักษณะที่จะได้รับการอนุมัติแบบเร่งด่วนตามส่วนที่ ๓ ทั้งนี้ตามอัตราที่กําหนดในประกาศที่ระบุในวรรคสอง (๑) บริษัทจัดการกองทุนรวมจะเรียกเก็บค่าธรรมเนียมตามวรรคสอง (๑) และส่วนต่างของค่าธรรมเนียมตามวรรคสอง (๒) จากกองทุนรวมมิได้ ข้อ ๓๒ ในกรณีที่บริษัทจัดการกองทุนรวมได้รับอนุมัติแบบเร่งด่วนตามส่วนที่ ๓ ซึ่งต่อมามีเหตุทําให้การอนุมัติสิ้นสุดลงตามข้อ ๓๑ ให้บริษัทจัดการกองทุนรวมดําเนินการดังต่อไปนี้(๑) หากมีการเสนอขายหน่วยลงทุนแล้ว แต่ยังมิได้มีการจดทะเบียนกองทรัพย์สินเป็นกองทุนรวม ให้บริษัทจัดการกองทุนรวมชําระเงินดังนี้ ให้แก่ผู้จองซื้อหน่วยลงทุนภายใน ๑๕ วันนับแต่วันที่บริษัทจัดการกองทุนรวมได้รับแจ้งถึงการสิ้นสุดลงของกองทุนรวมจากสํานักงาน (ก) เงินค่าจองซื้อหน่วยลงทุน (ข) ผลประโยชน์ที่เกิดจากเงินตาม (๑) (ก) (ค) ดอกเบี้ยของเงินตาม (๑) (ก) ในอัตราไม่ต่ํากว่าร้อยละ ๗.๕ ต่อปี โดยให้เริ่มคํานวณตั้งแต่วันที่บริษัทจัดการกองทุนรวมได้รับแจ้งการสิ้นสุดลงของกองทุนรวมจนถึงวันที่บริษัทจัดการ กองทุนรวมชําระเงินค่าจองซื้อจนครบถ้วน (๒) ในกรณีที่มีการจดทะเบียนกองทรัพย์สินเป็นกองทุนรวมแล้ว ให้บริษัทจัดการกองทุนรวมดําเนินการให้มีการเลิกกองทุนรวมทันทีที่บริษัทจัดการกองทุนรวมได้รับแจ้งถึงการสิ้นสุดลงของกองทุนรวมจากสํานักงาน ทั้งนี้ หากชําระบัญชีกองทุนรวมแล้วปรากฏว่าเงินที่เฉลี่ยคืนแก่ผู้ถือหน่วยลงทุนมีจํานวนน้อยกว่าผลรวมของเงินดังนี้ ให้บริษัทจัดการกองทุนรวมชําระส่วนต่างแก่ผู้ถือหน่วยลงทุนภายใน ๑๕ วัน นับแต่วันที่ชําระบัญชีเสร็จสิ้น (ก) เงินค่าซื้อหน่วยลงทุน (ข) ดอกเบี้ยของเงินตาม (๒) (ก) ในอัตราร้อยละ ๗.๕ ต่อปี โดยให้เริ่มคํานวณตั้งแต่วันที่ซื้อหน่วยลงทุนจนถึงวันที่ผู้ชําระบัญชีเฉลี่ยเงินคืนแก่ผู้ถือหน่วยลงทุน"ข้อ ๕ ให้เพิ่มภาคผนวกกองทุนรวมฟีดเดอร์ที่สามารถยื่นคําขออนุมัติจัดตั้งกองทุนรวมโดยมีการพิจารณาคําขออนุมัติแบบเร่งด่วนแนบท้ายประกาศนี้ เป็นภาคผนวกกองทุนรวมฟีดเดอร์ ที่สามารถยื่นคําขออนุมัติจัดตั้งกองทุนรวมโดยมีการพิจารณาคําขออนุมัติแบบเร่งด่วนแนบท้ายประกาศคณะกรรมการกํากับตลาดทุน ที่ทน. ๘๘/๒๕๕๘ เรื่อง การจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อยและการเข้าทําสัญญารับจัดกองทุนส่วนบุคคล ลงวันที่ ๑๗ ธันวาคม พ.ศ. ๒๕๕๘ข้อ ๖ ในกรณีที่ได้มีการยื่นคําขอจัดตั้งกองทุนรวมและเอกสารหลักฐานที่ถูกต้องครบถ้วนต่อสํานักงานแล้วก่อนวันที่ประกาศนี้มีผลใช้บังคับ ให้การพิจารณาอนุมัติคําขอดังกล่าวเป็นไปตามข้อกําหนดแห่งประกาศคณะกรรมการกํากับตลาดทุน ที่ ทน. ๘๘/๒๕๕๘ เรื่อง การจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดกองทุนส่วนบุคคล ลงวันที่ ๑๗ ธันวาคม พ.ศ. ๒๕๕๘ และที่แก้ไขเพิ่มเติม ซึ่งใช้บังคับอยู่ในวันก่อนวันที่ประกาศนี้มีผลใช้บังคับข้อ ๗ ประกาศนี้ให้ใช้บังคับตั้งแต่วันที่ ๑ มกราคม พ.ศ. ๒๕๖๗ เป็นต้นไปผู้มีอํานาจลงนาม ประกาศ ณ วันที่ ๑ ธันวาคม พ.ศ. ๒๕๖๖ (นางพรอนงค์ บุษราตระกูล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน